CELEX: 32005D0494
Language: da
Date: 2005-07-08 00:00:00
Title: 2005/494/EF: Kommissionens beslutning af 8. juli 2005 om ændring af beslutning 2005/363/EF om beskyttelsesforanstaltninger mod afrikansk svinepest i den italienske region Sardinien (meddelt under nummer K(2005) 2110)   (EØS-relevant tekst)

13.7.2005   
            
            
               DA
            
            
               Den Europæiske Unions Tidende
            
            
               L 182/26
            
         KOMMISSIONENS BESLUTNING
   af 8. juli 2005
   om ændring af beslutning 2005/363/EF om beskyttelsesforanstaltninger mod afrikansk svinepest i den italienske region Sardinien
   (meddelt under nummer K(2005) 2110)
   (EØS-relevant tekst)
   (2005/494/EF)
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets direktiv 89/662/EØF af 11. december 1989 om veterinærkontrol i samhandelen i Fællesskabet med henblik på gennemførelse af det indre marked (1), særlig artikel 9, stk. 4,
   under henvisning til Rådets direktiv 90/425/EØF af 26. juni 1990 om veterinærkontrol og zooteknisk kontrol i samhandelen med visse levende dyr og produkter inden for Fællesskabet med henblik på gennemførelse af det indre marked (2), særlig artikel 10, stk. 4,
   under henvisning til Rådets direktiv 2002/99/EF af 16. december 2002 om dyresundhedsbestemmelser for produktion, tilvirkning, distribution og indførsel af animalske produkter til konsum (3), særlig artikel 4, stk. 3, og
   ud fra følgende betragtninger:
   
               (1)
            
            
               Kommissionens beslutning 2005/363/EF af 2. maj 2005 om beskyttelsesforanstaltninger mod afrikansk svinepest i den italienske region Sardinien (4) blev vedtaget, efter at der var udbredt afrikansk svinepest i provinsen Nuoro og i en del af provinsen Sassari på Sardinien.
            
         
               (2)
            
            
               Italien har underrettet Kommissionen om den seneste udvikling i denne sygdom i provinserne Sassari og Oristano på Sardinien.
            
         
               (3)
            
            
               De områder af Sardinien, jf. artikel 5, stk. 2, litra b), nr. i), i beslutning 2005/363/EF, for hvilke undtagelsen i denne artikel, der giver de italienske myndigheder tilladelse til forsendelse af svinekød under visse betingelser, ikke gælder, bør derfor udvides til også at omfatte provinsen Oristano og kommunerne Calangianus, Sant'Antonio di Gallura og Telti i provinsen Sassari.
            
         
               (4)
            
            
               Beslutning 2005/363/EF bør derfor ændres i overensstemmelse hermed.
            
         
               (5)
            
            
               Foranstaltningerne i denne beslutning er i overensstemmelse med udtalelse fra Den Stående Komité for Fødevarekæden og Dyresundhed —
            
         VEDTAGET FØLGENDE BESLUTNING:
   Artikel 1
   Bilag I til beslutning 2005/363/EF erstattes af teksten i bilaget.
   Artikel 2
   Denne beslutning er rettet til medlemsstaterne.
   
      Udfærdiget i Bruxelles, den 8. juli 2005.
      
         
            På Kommissionens vegne
         
         Markos KYPRIANOU
         
            Medlem af Kommissionen
         
      
   
   
      (1)  EFT L 395 af 30.12.1989, s. 13. Senest ændret ved Europa-Parlamentets og Rådets direktiv 2004/41/EF (EUT L 157 af 30.4.2004, s. 33) Berigtiget i EUT L 195 af 2.6.2004, s. 12).
   
      (2)  EFT L 224 af 18.8.1990, p. 29. Senest ændret ved Europa-Parlamentets og Rådets direktiv 2002/33/EF (EUT L 315 af 19.11.2002, s. 14).
   
      (3)  EFT L 18 af 23.1.2003, s. 11.
   
      (4)  EUT L 118 af 5.5.2005, s. 39.
   
      BILAG
      
         
            »BILAG I
            Områder på Sardinien omhandlet i artikel 5, stk. 2, litra b), nr. i)
            
                     
                        a)
                     
                     
                        I provinsen Nuoro: hele området.
                     
                  
                     
                        b)
                     
                     
                        I provinsen Sassari: området tilhørende kommunerne Alà dei Sardi, Anela, Banari, Benetutti, Bessude, Bonnanaro, Bono, Bonorva, Borutta, Bottidda, Buddusò, Bultei, Burgos, Cheremule, Cossoine, Esporlatu, Giave, Illorai, Ittireddu, Mores, Nughedu di San Nicolò, Nule, Pattada, Siligo, Thiesi, Torralba, Calangianus, Sant'Antonio di Gallura og Telti.
                     
                  
                     
                        c)
                     
                     
                        I provinsen Oristano: hele området.«